  Майя Бывальцева 15-тӥ пӧсьтолэзе Удмуртиын «Агростартап» программая грант басьтон понна вожвылъяськонэ куриськонъёсты кутыны кутскозы. Со сярысь элькун кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова «ВКонтакте» мерлыко вотэсысь бамаз ивортӥз. Кутскись фермеръёслы юрттыны 79,9 миллион манет висъямын луоз! Пичи, но туж кулэ ужбергатондэс кутскон понна 5 миллион манетозь, асьтэлэсь 10 процентсэ ватсаса! Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрКуронъёсын рос-просгес тодматскыны  луоз. Тодэ вайытом, 2020-тӥ арын «Агростартап» программая 89 миллион 100 сюрс манет тыр грантъёс люкылӥзы. Вожвылъяськонэ оглом 100-лэсь трос ӵектосъёс пыриськизы, вормисе 33-ез потӥзы. Кутскись фермеръёслы юрттонъя ӵектос элькунын 2019-тӥ арын ужаны кутскиз. Солы луыса, кылсярысь нырысетӥез ӟазег вордон ферма кылдӥз. Тегъёс: Ижкар Удмуртия гуртвозёс фермеръёс ОльгаАбрамова грантъёс  